~ 10. rész ~
Magyar felirat: Brigi (brigichan@hotmail.com)
Gratulálok, Dan Won!
Hát ezt meg mire véljem? Azt hittem, nem fogod majd elismerni a vereséget.
Te is tudod, hogy ez a verseny nem a tehetséget tette próbára.
Meglepő, hogy egy hozzád hasonló művész lesz a királyi portréfestő.
Hazamész?
Egy ilyen kis országban, mint Csoszun, vajon mit tehetnék? El kell mennem.
Egy kicsit hiányozni fogsz.
Egy-két mondatban nehéz lenne kifejezni, mi hiányzik majd az embernek. Jobb, ha megyek.
Nem tudom, találkozunk-e még ebben az életben. Jó utat.
Légy óvatos. Nagy figyelem övezte ezt a versenyt.
Nagyobb, mint gondolnád. Még magas, hivatalnoki körökből is figyelnek titeket.
Csak nem aggódsz miattam?
Mindketten festők vagyunk, valaha egy mesternél tanultunk. Ez az őszinte tanácsom számodra.
Vannak, akik örömmel vennék, ha elbuknál. Nagyon figyelnek téged, és a kis vakmerőt.
Ezt kérlek, soha ne felejtsd el.
Gyerünk, Sárkány!
Jól van, Mester?
Ó, ez az a virág!
Milyen virágok ezek?
Belőlük készül a festék Őfelsége piros, királyi talárjához.
~ Yongpu - piros, királyi talár ~
Ezt a színt használják az uralkodók talárjának festéséhez?
Így van.
Ha megfelelően feldolgozzuk, arra is alkalmas lehetne,
hogy a király talárját festményekben megfessük vele. Nem gondolod?
Nos, talán lehetséges.
Ó, te vagy az.
Nos, bátyám...
Nos... mit akarsz?
Én...
Mi... mi a baj?
Ez mi?
Ha megizzadnál, töröld le ezzel a verítéket.
Ó, köszönöm! Ezt te magad hímezted?
Olyan ügyes vagy, készen állsz a házasságra!
Sok szerencsét kívánok a Királyi Portréhoz! Hazavárunk, bátyám.
Ó, köszönöm.
Jó utat.
Nem megyek hosszú útra! Hamar visszajövök.
10. rész ~ A királyi portréfestő - III. rész ~
Kiváló! Fiam, előkészítettél mindent, amire szükséged lehet?
Igen, édesapám.
Rendben. Én mindig is hittem benned. Tudtam, hogy egyszer eljön ez a nap. Tudtam!
Teljesen meg vagyok veled elégedve!
Akkor most indulok.
Jól van, jól van. Viszont...
Előfordulhat, hogy egy szobában kell aludnod Dan Wonnal.
Óvatosnak kell lenned, nehogy rájöjjön arra, hogy valójában lány vagy. Megértetted?
Igen.
Jól van, most elmehetsz.
Ó, és még valami. Mielőtt belépnél a palotába, keresd fel a bátyádat.
Bizonyára már szomjazik a jó hírekre.
A bátyád nagyon boldog lesz, hogy a jó hírt tőled hallhatja majd.
Rendben.
Akkor most indulok.
Tessék, ez minden, amit szerezni tudtam.
Nekem jó ez így, edd meg nyugodtan, bátyám!
Gyerünk, kóstold meg!
Tudtam, hogy egyszer eljön ez a nap, de nem hittem volna, hogy ilyen hamar.
Ügyes voltál, Yun Bok.
Ugyan! Ha Dan Won mester nem lenne, most én se lehetnék itt.
Nem csupán saját erőből jutottam el idáig. Meg sem érdemlem a dicséretet.
Nagyon szerencsés vagyok, hogy ilyen kiváló testvérem van.
Ne mondd ezt többet, olyan bután hangzik!
Amint kész a Királyi Portré, Csoszun összes tartományában
ismerni fogják a Shin Yun Bok nevet.
Édesapánk privát festőműhelye is sok megrendelést kap majd.
Mondd, a te mindennapjaid jól telnek?
Ezt meg hogy érted?
Hát itt, a Festékellátóban...
Emiatt aztán nem kell aggódnod! Ha jó híreket hallok felőled,
az engem is motivál. Épp most készítek egy új festékanyagot számodra.
Komolyan? Ahogy korábban mesélted? Csoszun alapanyagaiból Csoszun saját színeit?
Igen.
Ez a színanyag egy virágtól származik, ez az első, amit kipróbáltam.
Azta! Úgy hallottam, nagyon nehéz virágokból színt kinyerni! Hogy csináltad?
A szín természetesen még nem tökéletes, de folyamatosan finomítani fogom.
Addigra kész lesz, mire elkészülsz a Királyi Portréval.
Majd megkérem Baek Bek urat, hogy tanítsa meg, hogyan csináljam.
Csoszun saját, piros színe. Lenyűgöző vagy, bátyám!
Csoszun legkiválóbb festője és színkeverője közösen dolgozik egy mesteri alkotáson!
Neked csak annyi a dolgod, hogy a legnagyobb igyekezettel fested a Királyi Portrét.
Amint befejeztem a Királyi Portrét,
az első képemet a te színeiddel fogom kifesteni!
Rendben.
Agyonnyomtok!
Csendet!
Gratulálunk,
hogy titeket választottak
a Királyi Portré elkészítésére.
Most be kell lépnetek a palotába,
és el kell kezdenetek a munkát.
Ezzel javíthattok a Királyi Festészeti Akadémia megítélésén is.
A legnagyobb igyekezettel fogok festeni.
A legnagyobb igyekezettel dolgozunk majd.
1776. év királyi festője, "Shin Yun Bok".
Hogy elűzzük az ártó szellemeket, és sok szerencsét kívánjunk a munkához,
kérem, lépjenek rá a lopótök tálkákra.
Most pedig felvázolom a napi időbeosztásukat.
Amint beléptek a palotába, pakolják le személyes tárgyaikat.
Először keressék fel a Varrodát, hogy elkészítsék önök számára a talárt,
amiben majd festeni fognak.
Aztán el kell menniük a Királyi Képtár épületébe, ahol a korábbi uralkodók portréi láthatók.
Ott meg kell hallgatniuk a Kulturális Miniszter utasításait a királyi portré
megfestésére vonatkozó irányelvekről.
Aztán meg kell fürdeniük. Holnaptól pedig hivatalosan is portréfestőkké válnak.
Kérem, viselkedjenek megfontoltan, és végezzék hiba nélkül a feladatukat.
Most beléphetnek a palotába.
Végre!
Végre Királyi Portréfestő lett belőlünk, Mester!
Nehezebb lesz, mint azt korábban gondoltad volna.
Bízol bennem? Kitartasz mellettem a végsőkig?
Igen, Mester!
Hm, hihetetlen, hogy ezzel a kis babszemjankóval fogok dolgozni...
B-... babszemjankó?
Tegyük le a kellékeinket.
Rendben.
Te hol akarsz aludni?
Na és ön, Mester?
Talán ott?
Akkor én majd itt alszok.
Rendben, akkor aludj ott.
Rendben.
Miért szégyenlősködsz? Egy felnőtt férfinak nem kellene ilyen szemérmesnek lennie.
Ugyan, ki itt a szemérmes!
Megkérhetném, hogy ne mozogjon? Nem érünk rá egész nap. Kérem, emelje fel a karját!
Rendben...
Emelje magasabbra!
2 láb.
2 láb? Sokat betegeskedtél gyerekként, vagy mi? Miért nem nőttél nagyobbra? Egyél többet!
4 láb... 3 és fél láb...
Ez minden. Holnap reggel átküldjük a talárokat, amint elkészültek.
Menjünk, Mester.
Köszönjük.
Most csodálják meg Taejo királynak, a Csoszun-dinasztia első uralkodójának portréját.
Egy portré nem csupán egyszerű festmény.
Egy portrét ugyanolyan tisztelet övez, mint egy élő uralkodót.
Ezért amikor majd megfestik a portrét,
ne feledkezzenek el a megfelelő alázatról vele szemben.
Most fejezzék ki hódolatukat Taejo király, a Csoszun-dinasztia első uralkodója előtt.
~ Taejo király (1335-1408) portréja, a kép festője ismeretlen ~
Őfelsége portréja más, mint egy közönséges arckép.
Őfelsége különbözik alattvalóitól, ezért a róla készült portré az embert is ábrázolja,
és egy szimbólumot is.
Ezért arcvonásait érzelmek nélkül, időtlennek kell ábrázolni.
A kezei nem látszódhatnak, a talár ujjának fednie kell őket.
Az országunkat irányító tanok szerint a kéz elrejtése a megfelelő eljárás.
Jobb és bal oldalnak teljesen szimmetrikusnak kell lennie, mert ez azt jelenti,
hogy az uralkodó mindenkire egyformán tekint, akárhonnan származzék is az.
Ezért amikor egy ilyen szent képet festenek, mint a Királyi Portré,
minden apró részletet meg kell festeniük, hogy Őfelsége szelleme életre keljen benne.
Szemölcsöt, anyajegyet, sebhelyet vagy pattanást nem szabad ábrázolni.
Egy ilyen királyt fognak majd megfesteni.
Holnap kezdődik portréfestői munkájuk. Fürödjenek meg, és jól pihenjék ki magukat.
Igenis.
Mester, olyan hatalmas feladat ez, vajon sikerülni fog?
Ennyire aggódsz?
Igen.
Semmi okod az aggodalomra. Lelkiismeretesen és őszintén kell dolgoznunk,
lépésről lépésre haladnunk, és akkor minden rendben lesz.
Eddig nagyon ügyes voltál, kis babszemjankó.
Mire vársz? Menjünk, kölyök.
Igenis.
Yun Bok?
Igen?
Fürdeni készülsz?
Igen.
Jól van, akkor menjünk együtt.
Tessék? Ó, Mester! Miért nem megy ön elsőként?
Nincs kedvem, menj te elsőnek. Pihenni akarok fürdés előtt.
Akkor én mehetek elsőként, Mester? Akkor megyek is!
A forró fürdőt már elő is készítettük.
Köszönöm...
Légy óvatos. Nagy figyelem övezte ezt a versenyt.
Nagyobb, mint gondolnád. Még magas, hivatalnoki körökből is figyelnek titeket.
Vannak, akik örömmel vennék, ha elbuknál.
Nagyon figyelnek téged, és a kis vakmerőt. Ezt kérlek, soha ne felejtsd el.
Kik lehetnek azok? Hol vannak, és honnan figyelnek minket?
Ez meg mi a fene...?
Mester? Valóban sikerülni fog?
Eddig nagyon ügyes voltál, kis babszemjankó.
Még mindig odabenn van?
Igen.
Nahát! Mire készül ez a kölyök, kopoltyúkat akar növeszteni?
Miért kell fél nap ahhoz, hogy elkészülj?
Áh! Mester! Kérem, menjen ki! Kérem, menjen ki!
Halálra rémítettél!
Mester! Kérem, menjen ki!
Mi történt, mi ez az éktelen kiabálás?
Kérem, menjen ki! Kérem, gyorsan menjen ki!
Kérem, menjenek ki gyorsan!
Mi folyik itt?
Kifelé! Kifelé! Kifelé!
Semmi baj... semmi baj. Biztos csak túl forró volt a fürdővíz...
Hogy bánhatsz így a mestereddel?
Kérem, gyorsan menjen ki, Mester!
Mi van veled? Elrontottad a gyomrod, vagy mi?
Hihetetlen ez a hisztéria. Jobb, ha összekapod magad, és sietsz!
Gyorsan meg akarok fürdeni, hogy aztán lefeküdhessek aludni.
Mester! Az a szalag... Azt hol találta?
Ezt? A szobánkban volt, a földön hevert. Csak összekötöttem vele a holmimat.
Az a szalag az enyém, Mester! Kérem, adja vissza, Mester!
Kérem, adja vissza!
Ha a mesterednek szüksége van valamire, akkor neked kötelességed odaadni neki.
Mit aggódsz egy kis szalag miatt?
De az...
Mire való?
Az... Azzal szoktam felkötni a talárom ujját, miközben festek, Mester.
Akkor majd visszaadom, ha festünk! Miért ragaszkodsz hozzá ennyire?
Ó, csak azért, mert... Mert ha holnap szükségem lesz rá, és ki kell mosnom!
Csak adja vissza, Mester, kérem!
Van még egy ugyanolyan?
Mester!
Szóval mindkettőt csak magadnak tartogattad?
Kérem! Mester... adja vissza! Kérem, adja vissza!
Majd visszaadom, ha végeztem. Most indulj vissza a szobánkba.
Mester!
Elég furcsa modora van ennek a festőnek...
Szerintem is! Azta! Nem rossz, mi?
De miért kell ennek ilyen hosszúnak lennie?
Az egész éjszakát odabenn akarod tölteni, kölyök?
Máris megyek!
Egy fél napig tart, míg megfürdesz?
Rettentő fárasztó rád várni. Ha visszamentél a szobába, ürítsd ki az elmédet.
Mester, kérem, adja vissza!
Kölyök, miért nem akarsz megválni tőle? Add nekem!
Nem, azt nem lehet!
Be kell mennem fürdeni!
Mester!
Kölyök, nem látod, hogy ránk várnak? Nincs benned egy szem tapintat sem!
Mester! Mester! Mester!
Ez egyáltalán nem rossz! Milyen sokféleképpen lehet használni!
Miért nem akart adni belőle, ha neki kettő van?
Felség... Tényleg a festőkre akarja bízni ezt az ügyet?
Ha nem Dan Wonról lenne szó, szerinted eszembe jutott volna?
~ Hong Gook Young (1748-1781), Jeong Jo király legfőbb bizalmasa ~
Édesapám egyszer ezt mondta nekem: Ne rohanj, de ne is torpanj meg.
Felség, én attól félek, hogy a két festő nem lesz képes
felelősségteljesen kezelni ezt az ügyet.
Ennek az ügynek előbb vagy utóbb a végére kell járni.
Áh, ez jól esett.
Jó koszos lehettél, kölyök, hogy ilyen sokáig kellett fürdened!
Yun Bok?
Igen?
Miért izgulsz ennyire?
Tudom, hogy holnap el kell kezdenünk a Királyi Portré festését.
Pihentesd a szellemedet és a testedet. Ne legyenek illetlen gondolataid.
Rendben, Mester, önnek se legyenek illetlen gondolatai. Jó éjszakát!
Rendben, aludjunk.
Áh, de jól esett! Kölyök, miért voltál ilyen koszos...?
Na? Ugye milyen okosnak nézek ki benne?
Kicsoda? Ön, Mester? Okosnak?
Nem gondolod, hogy nagyon csinos vagyok ebben a talárban?
Na és én? Én is csinos vagyok?
Áh! Hogy lehetnek ilyen keskeny vállaid, kölyök?
Egy férfi varázsereje a vállaiban rejlik. A vállaiban!
Egy férfi testén a vállai a legfontosabb testrészek. Érted?
Ezeken a vállakon nem csak zsákot kell cipelni.
Kényelmesnek is kell lenniük, ha az asszonyok hozzánk dörgölőznek,
és elszenderednének a vállainkon!
Nem látod, milyen szép, csábító vállaim vannak?
Méghogy csábító...!
Na, kölyök!
Ó!
Na? Milyen?
Na de...! Mit csinál, Mester?
Megijesztettelek? Nagyon félénk vagy, kölyök!
Miféle asszony szeretne bele egy ilyen gyáva alakba?
Várjunk csak... Már van egy asszony, aki beléd szeretett...
Mester, foglalkozzon csak a saját dolgával!
Mi is a helyzet azzal a kisasszonnyal, akivel tíz éve megszakadt a kapcsolata?
Kíváncsi vagyok, miféle szépség lehet, akiért így megmozgat mindent...
Egészen idáig utána kutatott, nem?
Erről... ne beszélj ilyen könnyelműen...
Vajon mi járhat Őfelsége fejében? Ma ki kell derítenünk!
Fiatal és tapasztalatlan még, tehát bizonyára furcsa ötletei lesznek.
Ma mindenképpen rá kell vennünk, hogy hagyja abba, nem gondolják?
Így van. Mit akar, mit tegyünk?
Bármi szokatlan történjék is ma, azonnal ki kell javítanunk őt.
Mindenki legyen nagyon óvatos. Őfelségét nem lehet egykönnyen irányítani.
Mi a baj?
Azt hiszem, ön még mindig nem érti a lényeget.
Miről beszél?
Most mennem kell. Kérem, bocsásson meg.
Nagyon jól néznek ki, nem gondoljátok?
Csendet!
Remélem, hamarosan én is viselhetek egy ilyen talárt!
Előbb jó lenne, ha hivatalos, akadémiai egyenruhát viselhetnél.
Őfelsége, a Király!
Emeljék fel a fejüket.
A Királyi Portrét ezúttal csak ez a két festő fogja készíteni.
Ezzel mit akar mondani?
Előbb hallgassuk meg őt.
Ezért csak én maradok ebben a teremben, és a két festő. A többiek, kérem, távozzanak.
De... Felség!
Felség, nekünk, minisztereinek jelen kell lennünk,
hogy biztosítsuk, semmilyen hiba nem történik.
Azért ülünk mi most mind itt, mert ez jelentős esemény országunk számára.
Meg akarom akadályozni, hogy e festők félelmükben hibát ejtsenek, amiért nézik őket.
Szükségem van az együttműködésükre.
Mire várnak még? Miért nem indulnak?
Ezúttal akkor fogjuk kiértékelni a portrét, amikor az elkészült.
Ezért addig a jelenlévők ne jöjjenek el ide újra, és ne kutassanak információkért.
Akkor ez azt jelenti, hogy csak akkor láthatjuk a portrét, ha az elkészül? Mi folyik itt?
Mégis mire várnak még? Távozzanak!
Excellenciás uram, kérem, találjon ki valamit!
Értettük, Felség!
Igazgató úr!
Kérlek, nézzetek rám.
Bizonyára már jártatok a Királyi Képtárban, hogy megcsodáljátok Taejo királyunk portréját.
Igen, Felség.
Tisztában vagyok vele, hogy a királyt szent emelvényre emelik,
és hogy kihangsúlyozzák erkölcsi tisztaságát.
Így megpróbálnak visszatartani engem bármiféle eltéréstől.
Ezért a mostani portéval le akarom rázni ezeket a korlátokat,
és megmutatni a világnak, hogy a király is egy élő, érző ember.
De nagyon sokan figyelik ezt az eseményt, Felség.
Egy portré olyan, mint a király maga. És ha elkészült, olyan hatalommal bír majd,
mint amilyennel jómagam. Ezért nem mernek majd szembeszállni vele.
Addig pedig mindketten a védelmemet élvezitek. Kérlek, ne aggódjatok emiatt.
Akkor... most kezdjük is el.
A kezei nem látszódhatnak, a talár ujjának fednie kell őket.
Az országunkat irányító tanok szerint a kéz elrejtése a megfelelő eljárás.
Jobb és bal oldalnak teljesen szimmetrikusnak kell lennie, mert ez azt jelenti,
hogy az uralkodó mindenkire egyformánt tekint, akárhonnan származzék is az.
Arcvonásait érzelmek nélkül, időtlennek kell ábrázolni.
Mester...?
Festők, kérlek... azt fessétek, amit most láttok.
Nagy figyelem övezte ezt a versenyt.
Nagyobb, mint gondolnád. Még magas, hivatalnoki körökből is figyelnek titeket.
Őfelsége tervez valamit. Ebben biztos vagyok!
Ő ragaszkodott ahhoz, hogy ezt a két festőt válasszák portréfestőként.
De lehet, hogy valami hátsó szándéka is van.
Mit gondol, mi lehet ez?
Ha nem így lenne, vajon miért akarta volna, hogy csak a két festő maradjon benn nála,
és miért küldött ki mindenki mást a teremből?
Miért védi őket Őfelsége ennyire? Mi ez az egész?
Az igazgató úr úgy tudja, hogy a portréfestők mindketten problémás személyek.
Kim Hong Do festő tíz évvel ezelőtt nagy port kavart az Akadémián, és a hegyekbe száműzték.
Továbbá Shin Yun Bok az akadémiai felvételi vizsgán buja képet festett,
amit nem lett volna szabad átengedni, Őfelsége azonban mégis elfogadta.
Igaz ez?
Hogy egyszerűen fogalmazzak, egyáltalán nem alkalmasak a feladatra.
Szigorúan figyelnünk kell őket, és rá kell jönnünk,
miért tartja őket Őfelsége ilyen nagy becsben, megértették?
Igen, megértettük.
Egy nap hatalmas bajba kerülünk majd emiatt, de most meg kell festenünk a portrét.
Felség, kérem, engedje meg, hogy felvegyem a szemüvegemet.
Mielőtt a kezedbe vennéd az ecsetet, jól vizsgáld meg az arcát,
és raktározd el a részleteit az emlékezetedben.
~ Sam Jeong - az arc három része (homlokrész, áll, és az arc középső része) ~
~ Oh Ak - az arc öt választóvonala ~
Akkor most kezdjük el.
Rendben.
Mester, az álla, amit festett, nem pont úgy néz ki, ahogy kellene.
A három választóvonal összhangban van egymással.
Végül csak elkezdődött. Nincs más mód arra, hogy megakadályozzuk a portré elkészülését?
Igazgató úr, a portré festésekor milyen színt használnak a birodalmi talár színezésére?
Nem a cinóbervöröset?
De igen, valóban szükség van rá a Király talárjának színezésekor.
Miért kérdezi?
Van valami ötlete?
A jelenlévő miniszterek közül sokan nem tudják, de néhány szín kristályos összetevője drágább,
mint az arany vagy az ezüst.
Kristályos összetevő?
Igen. Ha nem bánnak velük kellő odafigyeléssel, az tönkreteheti a készülő portrét,
a festők pedig onnantól kezdve nem folytathatják a munkát.
Nincs igazam, Igazgató úr?
Micsoda nagyszerű ötlet! De hogyan érhetnénk el, hogy ne tudják használni a vörös színt?
Erről már... önnek kell gondoskodnia.
Tessék?
Egy Királyi Portré elkészítésekor a sárga és a piros a legfontosabb szín.
E két szín minősége határozza meg a portré arcának összetettségét.
A szín intenzitására hatással van az üst hőmérséklete.
Óvatosan kell szabályoznod a hőmérsékletet, és ismételgetned az eljárást,
hogy megtaláld a megfelelő körülményeket. Így lehet kikeverni a legtökéletesebb színeket.
Megállj! Veszélyes lenne most bemenned!
Miért?
A színkeverőkre számos veszély leselkedik.
Párlás közben mérgező gázok szabadulnak fel, amiket közvetlenül belélegezhetsz!
Na és Young Bokkal mi lesz? Ő odabenn van!
Tisztában kell lennie azzal, hogy nagyon veszélyes, amit csinál.
De ezt az utat ő maga választotta.
Hogy lehetséges ez?
Már annyiszor elmondtam neki, de sosem hallgat rám!
Teljesen megbolondult ez a kölyök!
Holnap befejezzük a körvonalat, és elkezdhetjük a színezést.
Sok olyan színt fogunk használni, ami tetszik majd neked.
Ezért majd megvizsgáljuk, mikre lesz szükségünk, és magunkhoz vesszük őket.
Mester! Valamit mutatnom kell önnek!
Mit gondol erről?
Mi ez? Nézem, de nem értem.
Kérem, vessen rá egy pillantást!
Nem gondolja, hogy sokkal jobb ez a szín, mint a Tang vörös, amit használunk?
Valójában mi ez?
A bátyám, Young Bok készítette nekem ezt a színt a Festékellátóban.
Hallotta, hogy részt veszek a Királyi Portré megfestésében.
A Királyi Portréhoz csak olyan színeket használhatunk,
melyeket az Akadémia szigorúan bevizsgált.
Az ásványi összetevők olyan ritka kincsek, melyek értéket adnak a királyi festményekhez.
Másfélét nem használhatunk.
Az igaz, hogy a legalkalmasabb festékanyagot kell használni,
de pusztán attól még nem kelnek életre a képeink, ha drágakövek porával festjük ki őket, nem?
Jól gondolod.
De egy festőnek követnie kell a portré megfestésére vonatkozó szabályokat,
hogy dicsőséget hozzon a királyi családra. Így szól a törvény.
Mi változtassuk meg a törvényt?
Vajon helyes lenne?
Vajon hányan figyelik a portré elkészülését?
A legkisebb hiba láttán is felnyársalnának minket.
Egy külső forrásból származó színt sem szabad használnunk.
Nagyon fontos, hogy ezt megértsd.
Ha a te színporodat használnánk, abból mi sülne ki?
Feküdjünk le.
Rendben.
Üdvözlöm, Felség.
Felséged ma különösen gyönyörű.
Minden nap talál valami újat, amivel bókolhat nekem, Felség?
Csak az igazat mondom.
Hallottam, hogy Felséged mindenkit kiküldött a teremből a Királyi Portré festésekor.
Így történt, Felség.
Képes rábízni egy ilyen fontos kérdést erre a két festőre?
Én mindenesetre aggódok egy kicsit.
Száz átlagos ló helyett miért ne érnénk be egy kiváló csődörrel?
Én teljesen megbízom ebben a két festőben.
Biztos vagyok benne, hogy nem csalódok majd bennünk.
Valóban? Előfordul, hogy a bizalom nem elegendő ahhoz, hogy tettek szülessenek.
Aggódok Felséged egyenessége és bátorsága miatt.
Mi lesz, ha ez olyasvalamihez vezet, ami rossz fényt vet Felséged uralkodására?
Felséged túlságosan aggódik.
Én magam is nagyon odafigyelek a részletekre, ezért kérem, ne csüggedjen.
Mégis attól félek, hogy ha bármi történik, azért Felségednek kell vállalnia a felelősséget.
Tisztában vagyok a veszélyekkel, Felség.
Ezek valóban különleges alapanyagok. Már ránézésre különböznek a többitől.
Ha nem festenénk a portrét, sose férhetnénk hozzá ezekhez a színekhez. Hát nem nagyszerű?
7 jin és 5 liang.
jin: kínai súlymérték, ma 1 jin = 500 g liang: kínai súlymérték, ma 1 liang = 50g
Ma mit fogtok csinálni?
Engedelmével, Felség, ma befejezzük a vázlat körvonalait és megkezdjük a színezést.
Már nagyon vártam ezt a pillanatot.
Elkezdhetitek.
Igenis.
~ Sa Do herceg (1735–1762), Jeong Jo király árulás vádjával elítélt apja ~
Dan Won! Van egy titkom, amit eddig senki előtt nem fedhettem fel.
Reméltem, hogy egyszer eljön a pillanat, amikor a végére járhatunk ennek az ügynek.
Volt idő, amikor szerettem volna megosztani valakivel ezt a titkot.
Ha előtted most felfedem, mihez fogsz kezdeni?
Milyen titokra gondol?
Egy titokra, melyet senki más nem tudhat meg.
Ha úgy érzed, eljött az ideje, derítsd ki, mi történt azzal a két festővel,
akik a portrét festették.
Azért, hogy tisztázhasd apád nevét az igaztalan vádak alól.
Miféle festményről beszél, nagyapám?
Parancsot adtam két festőnek, de a portrét a mai napig nem kaptam meg.
Mégis milyen festményről van szó?
Apád, Sa Do herceg arcképéről.
Ezt a rejtélyt mindenképpen meg kell oldanom.
Hiszel nekem?
Ez okozta a mesterünk halálát. Hiszel nekem?
Valóban így gondolod?
Négyszemközt kell beszélnem veled. A temetés után gyere át hozzám.
Magyar felirat: Brigi (brigichan@hotmail.com)
http://yisanprojekt.uw.hu/
Ez egy ingyenes fansub, rajongóktól rajongóknak. Kereskedelmi forgalmazása TILOS!
This is a FREE fansub. NOT for SALE!!! Get it for FREE @ d-addicts.com